LANNA วอลุ่มแน่น-บวกแรง 8% รับราคาถ่านหินนิวไฮในรอบ 12 ปี
LANNA วอลุ่มแน่น-บวกแรง 8% โดย ณ เวลา 10.45 น.อยู่ที่ระดับ 18.00 บาท บวก 1.30 บาท รับราคาถ่านหินนิวไฮในรอบ 12 ปี รับความต้องการใช้สูงตามการฟื้นตัวของเศรษฐกิจ
LANNA วอลุ่มแน่น-บวกแรง 8% โดย ณ เวลา 10.45 น.อยู่ที่ระดับ 18.00 บาท บวก 1.30 บาท รับราคาถ่านหินนิวไฮในรอบ 12 ปี
16 ก.ค. 2564

ผู้สื่อข่าวรายงานว่า วันนี้(16ก.ค.64)บริษัท ลานนารีซอร์สเซส จำกัด (มหาชน) หรือ LANNA ณ เวลา 10.45 น.อยู่ที่ระดับ 18.00 บาท บวก 1.30 บาท หรือ 7.78% ด้วยมูลค่าซื้อขาย 178.10 ล้านบาท

บล.คิงส์ฟอร์ด ระบุในบทวิเคราะห์วันนี้(16ก.ค.64)  ว่าแนะ”ซื้อเก็งกำไร”หุ้นบมจ. ลานนารีซอร์สเซส (LANNA) ราคาเป้าหมาย IAA Consensus 24.50 บาท ราคาถ่านหิน NEX วานนี้ปรับตัวขึ้นต่ออีก US$1.5 หรือ +1% จากวันก่อน ปิดที่ระดับ US$146/ton สูงสุดในรอบ 12 ปี เป็นผลความต้องการใช้ที่สูงขึ้นตามการฟื้นตัวของเศรษฐกิจและสถานการณ์โควิด-19 ในหลายประเทศเริ่มคลี่คลาย
ทำให้มีความต้องการนำเข้าจากทั้งจีน อินเดีย เวียดนาม ไต้หวัน เกาหลี โดยเฉพาะประเทศจีนที่อุปทานภายในประเทศตึงตัวจากมาตรการด้านความปลอดภัยและการห้ามนำเข้าถ่านหินจากออสเตรเลีย ส่งผลให้ประเทศจีนต้องหันไปนำเข้าจากแหล่งอื่น เช่น อินโดนีเซีย ซึ่งจะทำให้ราคาถ่านหินยืนในระดับสูงได้ต่อเนื่อง ส่งผลบวกต่อผู้ที่มีแหล่งผลิตในอินโดนีเซียอย่าง LANNA